
PARLAMENTUL ROMÂNIEI

reformă şi privatizare
	                           Nr. 7c-1/374/2026
                     PL-x 429/2026
Bucureşti, ......2023 3303030.05.2023................2023











                         București, 29.06.2026

AVIZ
[bookmark: _Hlk193789262]asupra proiectului de Lege privind aprobarea Ordonanţei de urgenţă a Guvernului nr.38/2026 pentru modificarea şi completarea unor acte normative


În conformitate cu prevederile art.95 și 118 alin. (3) din Regulamentul Camerei Deputaților, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr.38/2026 pentru modificarea şi completarea unor acte normative, trimis cu adresa  nr. PL-x 429 din 2 iunie 2026, înregistrată cu nr.7c-1/374 din data de 2 iunie 2026. 
Senatul,  în calitate de primă  Cameră  sesizată,  a adoptat proiectul de lege în ședința din 26 mai 2026.
 Potrivit dispozițiilor art. 75 din Constituţia României, republicată şi ale art. 92 alin. (9), pct.2 din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
În conformitate cu prevederile art. 62, art.54 alin.(3) teza I și art.133 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege în ședința din data de 29 iunie 2026.
Proiectul de lege are ca obiect de reglementare modificarea și completarea legii nr.255/2010 privind exproprierea pentru cauză de utilitate publică, necesară realizării unor obiective de interes national, județean și local, cu modificările și completările ulterioare, precum și completarea Ordonanței de urgență nr.73/2025 privind unele măsuri pentru realizarea de investiții în domeniul securității naționale prin asigurarea unor condiții optime dezvoltării de proiecte ale operatorilor economici din industria de apărare.
[bookmark: _GoBack]Membrii Comisiei au examinat proiectul de lege supus avizării, expunerea de motive precum și avizul favorabil, cu observații și propuneri al Consiliului Legislativ, transmis cu adresa nr. 427 din data de 04 mai 2026 precum și opinia Federației Asociațiilor Companiilor de Utilități din Energie, transmis în data de 5 mai 2026.
Membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.38/2026 pentru modificarea şi completarea unor acte normative, în forma adoptată de Senat.
În raport cu obiectul şi conţinutul său, proiectul de lege face parte din categoria legilor organice.

              PREŞEDINTE                                                            SECRETAR  
     Costel-Neculai DUNAVA 		                             Bogdan-Alin STOICA



            Consilieri parlamentari
                                                                                  Lidia-Graziella SEGĂRCEANU 
                                                                                                          Anca Magdalena CHISER

